	


Vročanje dokumentov v elektronski obliki

Obveščamo vas, da je Inšpektorat Republike Slovenije za okolje in prostor vključen v Sistem za centralno e-vročanje SI-CeV.

SI-CeV omogoča vročanje na podlagi Zakona o splošnem upravnem postopku (v nadaljevanju ZUP) (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE, 3/22 – ZDeb in 85/25), Uredbe o upravnem poslovanju (Uradni list RS, št. 9/18, 14/20, 167/20, 172/21, 68/22, 89/22, 135/22, 77/23 in 24/24) in Pravilnika o ovojnici, vročilnici in drugih sporočilih za vročanje v upravnem postopku (Uradni list RS, št. 89/22 in 15/26).

ZUP v 86.a členu določa, da se vročitev dokumenta v elektronski obliki opravi na registriran elektronski naslov, razen če je oseba v postopku sporočila drug elektronski naslov varnega elektronskega predala ali drugega elektronskega predala.

Če se vročanje opravlja v drug elektronski predal, informacijski sistem za sprejem vlog, vročanje in obveščanje pošlje na telefonsko številko mobilnega telefona in v elektronski predal sporočilo, da je v informacijskem sistemu dokument, ki ga mora naslovnik prevzeti v 7 dneh in obvestilo o posledicah takega vročanja. Sestavni del sporočila na mobilni telefon je tudi enolična identifikacijska številka za prevzem dokumenta. Vročitev dokumenta je opravljena z dnem, ko naslovnik potrdi prevzem z enolično identifikacijsko številko.

Če naslovnik v sedmih dneh od odpreme sporočila v varni elektronski predal oziroma v drug elektronski predal ne podpiše vročilnice oziroma ne potrdi prevzema dokumenta, se šteje, da je vročitev opravljena sedmi dan od dneva odpreme sporočila. Po poteku roka se dokument pošlje v varni elektronski predal oziroma na elektronski naslov drugega elektronskega predala. Informacijski sistem naslovnika o tem obvesti s sporočilom na telefonsko številko mobilnega telefona.

Vljudno vas naprošamo, da v kolikor imate vzpostavljen varni elektronski predal, da nas o obstoju varnega elektronskega predala obvestite.

V kolikor nimate varnega elektronskega predala in  želite, da vam vročamo dokumente na navadni elektronski predal, navedite elektronski naslov in številko mobilnega telefona, na katerega se bo pošiljala enolična identifikacijska številka za prevzem dokumenta.

Spodaj podpisani ______________________________________________________________

sporočam Inšpektoratu Republike Slovenije za okolje in prostor podatke za potrebe vodenja postopka in vročanja dokumentov v elektronski obliki:

varen elektronski naslov ___________________________________ oz. 

drug elektronski naslov ___________________________________ in 

telefonsko št. mobilnega telefona ___________________________________ (za SMS potrditev prejema)



	_____________________
                                                                                                                          (podpis)
